Hej heste-nettet, Håber i kan hjælpe mig, da jeg er ved at gå ud af mit gode skind. Det drejer sig om min skønne 14-årigt Dv vallak, som har nogle adfærdsproblemer, der bliver nødt til at stoppe. Det drejer sig om følgende; Han er udover dette en virkelig skøn hest, som altid kommer glad hen til en, når man henter ham ind fra fold, og som elsker at blive nusset. Men hvad er alt det andet? Bunder det i virkeligheden mangel på respekt, eller er han bare ikke tryg i mine hænder? Og hvordan kan jeg, uanset årsagen, gøre det bedre for ham? Jeg er lidt i vildrede, og håber i kan give nogle gode råd.
Hej, Jeg har haft heste med forskellige udfordringer m.h.t. at gå væk hjemmefra, og det kan nogle gange være svært at arbejde med. Når heste viser ulyst til at gå hjemmefra kan det skyldes forskellige faktorer, såsom decideret frygt for verden udenfor, separationsangst og manglende erfaring. Din hest er 14 år, men det betyder ikke automatisk, at den har været vant til at komme ud og omkring. Hvor længe har du haft ham? Hvis tidligere ejer kun har redet derhjemme og aldrig ud, så er det jo meget nyt for ham. Han skal jo udfordres for at komme videre, men samtidig skal det også foregå på en sikker måde for dig og på en opmuntrende måde for ham. Jeg synes umiddelbart, at det lyder vældig fornuftigt, det du har prøvet indtil nu. Ofte skal man finde lige den rigtig knap. Min nuværende hest har stort set intet prøvet før jeg fik hende, og i starten stoppede hun også op i indkørslen og flere gange i starten af turen, men med et let pres via tovet (og tålmodighed) gik hun med, og efterhånden blev det mindre udtalt. I dag går hun bare med uden videre og ser ud til at være godt tilpas med at komme på tur. Har du prøvet at udfordre din hest derhjemme ved at stille noget "farligt" op eller lægge en presenning? På den måde kan du finde ud af, hvor hans stressgrænse går, hvordan du hjælper ham over den, så han bevarer roen men alligevel hører efter dig. Jeg tror desuden, at en BBH instruktør måske kunne hjælpe dig. Det vil nemlig være bedst, at der står en person hos dig og ser, hvordan din hest reagerer på tingene. MVH Jette
Godt bud fra Jette. Vigtigt at lære sin hests reaktioner at kende. En ting du skal være opmærksom på er hvor længe, hvor pludseligt eller hvor hårdt du holder et trækfør du slipper; det kan være presset eller timingen der får hesten til a t slå med hovedet.  Min erfaring er, at heste, der stopper samt bider/napper ofte har ondt et sted eller er skæve/asymmetriske i kroppen - eller de har stadig unghestemanerer og skal lige se om de nu også er hurtigere end dig. Det kan ofte afhjælpes med ligeudretningstræning.  Hvordan er han når du rider? Er volterne ens - eller bliver de større den ene vej rundt og mindre den anden? Bliver du skubbet ud af sadlen på den ene volte? Falder han ind/ud over en skulder?  Det kan du også tjekke med og få hjælp fra din underviser eller en god massør eller en der er vant til at se på hestes bevægemønstre.  Skriv gerne hvad du finder ud af. Held og lykke.  -Nanna